Coca- Cola cup

Zámutov 6. október 2014

Žiaci našej školy mali možnosť hneď na začiatku školského roka zúčastniť sa futbalového turnaja Coca-Cola cup. Súťaž bola určená pre chlapcov narodených v rokoch 1999 až 2002. Dopravné na súťaž zabezpečilo riaditeľstvo školy a o občerstvenie sa postaral organizátor turnaja- ZŠ Zámutov.

V obvodnom kole chlapci obsadili druhé miesto. Prvý zápas so ZŠ Soľ prehrali vysoko 0:6, no potom zaslúžene vyhrali so ZŠ Zámutov 3:2. Do okresného kola postúpilo mužstvo ZŠ Soľ.

V prvom zápase bolo vidieť na chlapcoch nezohratosť, málo skúseností s veľkým futbalovým ihriskom a dopúšťali sa základných futbalových chýb. Nepodržali nás ani brankári a tak bol výsledok vzhľadom na priebeh zápasu príliš krutý.

V druhom zápase už chlapci nastúpili koncentrovanejší a hrali s väčším elánom. Zápas mali v prvom polčase jasne v rukách a mali vyhrávať viac ako len dvojgólovým rozdielom. V druhom polčase sa zbytočne nechali strhnúť vidinou víťazstva a súperovi sa podarilo vyrovnať. Zápas však rozhodol najlepší hráč zápasu Daniel Oráč. Tešili sme sa tak právom z výhry.

Našu školu reprezentovali títo žiaci: Daniel Oráč, Jakub Žipaj, Róbert Kura, Lukáš Pešta, Jozef Kura, Juraj Barna, Eduard Horvát, Miroslav Ferenc, Tomáš Ličartovský, Matej Haľko, Michal Fečo, Michal Oráč, Kristián Kroka, Tomáš Kura.

Žiaci účasťou na tomto turnaji získali cenné skúsenosti a je len škoda, že momentálne mužstvo žiakov nie je prihlásené do okresnej súťaže.

Spracoval: PaedDr. Jaroslav Kmec